
Grozījumi Ministru kabineta 2022. gada 21. jūnija noteikumos Nr. 376 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs"
Izdoti saskaņā ar Vispārējās izglītības likuma
4. panta 3.1 un 3.2 punktu un 30. panta septīto daļu
· 1. Izdarīt Ministru kabineta 2022. gada 21. jūnija noteikumos Nr. 376 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" (Latvijas Vēstnesis, 2022, 123., 129., 243. nr.; 2023, 79A., 88., 168., 250. nr.; 2024, 138. nr.) šādus grozījumus:
· 1.1. izteikt 5. punktu šādā redakcijā:
· "5. Ministrija aprēķina mērķdotāciju pašvaldībai vienam mēnesim atbilstoši šādam mērķdotācijas apmēram uz vienu izglītojamo:
· 5.1. bērniem pirmsskolas izglītības programmās, tai skaitā šo noteikumu 7.1. apakšpunktā minētajiem bērniem, – 132,81 euro;
· 5.2. 1.–6. klases skolēniem – 125,10 euro;
· 5.3. 7.–9. klases skolēniem – 161,21 euro;
· 5.4. 10.–12. klases skolēniem, tai skaitā šo noteikumu 7.3. apakšpunktā minētajiem skolēniem, – 173,23 euro;
· 5.5. šo noteikumu 4.2. apakšpunktā un 9. punktā minētajiem 1.–9. klases skolēniem – 143,15 euro;
· 5.6. šo noteikumu 7.1. un 7.2. apakšpunktā minētajiem 1.–12. klases skolēniem – 152,77 euro.";
· 1.2. papildināt ar 8.4 punktu šādā redakcijā:
· "8.4 Ministrija piešķir papildu finansējumu to pedagogu darba samaksai, kuri īsteno pamatizglītības programmas mācību gadā, kurā pāriet uz izglītības satura īstenošanu valsts valodā izglītojamiem, kuri mazākumtautību izglītības programmas apguvuši iepriekšējā mācību gadā. Papildu finansējums tiek aprēķināts, ņemot vērā šo izglītojamo skaitu sistēmā kārtējā gada 1. septembrī, atbilstoši 20,68 euro mērķdotācijas apmēram uz vienu izglītojamo pamatizglītības programmās.";
· 1.3. izteikt 29.5 punktu šādā redakcijā:
· "29.5 Šo noteikumu 8.3 punkts zaudē spēku 2025. gada 1. janvārī.";
· 1.4. papildināt ar 29.6 punktu šādā redakcijā:
· "29.6 Šo noteikumu 8.4 punkts zaudē spēku 2026. gada 1. jūnijā."
· 2. Noteikumi stājas spēkā 2025. gada 1. janvārī.

